Andrey Rublev a fost eliminat în turul 3 de la Roland Garros. Al şaselea favorit al turneului de pe zgura pariziană a fost învins în minimum de seturi de Matteo Arnaldi, locul 35 ATP.
Italianul s-a impus cu 7-6(6), 6-2, 6-4, după 2 ore şi 35 de minute de joc şi a obţinut prima victorie a carierei în faţa unui jucător din Top 10 ATP.
Andrey Rublev, eliminat în turul 3 de la Roland Garros! Rusul şi-a ieşit din minţi şi a oferit scene incredibile
Dublu sfertfinalist la Roland Garros, în 2020 şi 2022, Andrey Rublev a fost de nerecunoscut în meciul cu Arnaldi. Rusul a făcut o mulţime de greşeli şi în setul al treilea a oferit o scenă incredibilă.
După un retur extrem de slab pe al doilea serviciu al italianului, trimis direct în fileu, Rublev a început să se lovească cu racheta direct în genunchiul piciorului stâng. Imaginile surprinse de eurosport.ro sunt şocante:
Rublev rămâne astfel cu 10 sferturi de finală în turneele de Grand Slam, nereuşind până acum să depăşească această fază a competiţiei în cele patru turnee majore. În ceea ce îl priveşte Arnaldi, italianul va juca în premieră în optimi la Roland Garros, asta după ce anul trecut, la prima participare, s-a oprit în turul secund.
A+ From Arnaldi 🤩
Matteo Arnaldi knocks out Rublev for his biggest ever win at a Grand Slam!#RolandGarros pic.twitter.com/FekxbUVjYM
— Tennis TV (@TennisTV) May 31, 2024
Pentru un loc în sferturi, Arnaldi se va duela cu câştigătorul duelului dintre Zhizhen Zhang (44 ATP) şi Stefanos Tsitsipas (9 ATP).
Ana Bogdan a eliminat-o pe Anastasia Pavlyuchenkova de la Roland Garros
Ana Bogdan a eliminat-o pe Anastasia Pavlyuchenkova şi şi-a egalat cea mai bună performanţă de la Roland Garros. Românca de pe locul 64 WTA s-a calificat în turul 3, lucru pe care îl mai reuşise la Openul francez doar în 2021.
Bogdan a învins-o în turul doi pe rusoaica Anastasia Pavliucenkova, numărul 22 mondial şi cap de serie 20, scor 6-4, 6-4. Meciul a durat o oră şi 38 de minute.
Pentru Ana Bogdan, aceasta a fost prima victorie în faţa sportivei din Rusia. Pavlyuchenkova se impusese în primele trei întâlniri directe, la Shenzhen 2019, Wimbledon 2021 şi Adelaide 2024 şi cedase, în total, 9 game-uri!!
În turul următor, Ana Bogdan o va întâlni pe favorita 15, Elina Svitolina (Ucraina, 19 WTA). Cele două sportive au mai fost adversare o dată, în Billie Jean King Cup, tot în 2024. Bogdan s-a impus atunci cu scorul de 6-4, 4-6, 6-3.